laion/Wikipedia-Exotic huggingface dataset:
PG רוקסט

PG רוקסט (בשוודית: PG Roxette) היא להקת פופ-רוק שוודית אשר נוסדה על ידי פר גסל בשנת 2021. בספטמבר 2021 פר גסל, הלנה יוספסון, דיה נורברג, קלרנס אופרמן, מגנוס בורייסון, כריסטופר לונדקוויסט ויונאס איזקסון יצרו בשיתוף פעולה, תחת שם הבמה "PG רוקסט", את גרסת הכיסוי לשיר "Nothing Else Matters" של מטאליקה לאלבום המחווה The Metallica Blacklist. בשנת 2022, פר גסל הצהיר במדיה שלהקת רוקסט, אשר בה היה חבר בין השנים 1986 עד מותה של הזמרת מארי פרדריקסון בשנת 2019, תמשיך להתקיים תחת שם הבמה PG רוקסט. וציין כי "מאז שנות ה-80 כל החיים שלי סובבים סביב רוקסט ועד היום זה עדיין מה שהכי מרגש אותי. בהתחלה לא הייתי בטוח באיזו דרך ללכת, אבל ככל שעבר הזמן נהיה ברור לי שאני מעוניין להמשיך בזה. אני רוצה לשמור על המורשת של רוקסט בחיים". בנוסף לכך גסל אמר גם ש: "להחליף את מארי זה בלתי אפשרי, וזו אף פעם לא הייתה כוונתי. העידן של רוקסט שחלקנו יחד היה התגשמות פנטזיה שיצא לנו לחוות ביחד. אני מצפה להמשיך את המסע הזה, אבל בדרך אחרת. אם מארי עדיין הייתה איתנו, כמובן שהיינו עושים זאת ביחד". אלבום האולפן הראשון של רוקסט PG אשר נקרא "Pop-Up Dynamo!" יצא באוקטובר 2022. בהפקת האלבום השתתפו הזמרות הלנה יוספסון ודיה נורברג אשר לקחו בעבר חלק בהפקת שיריו של גסל באלבומי הסולו שלו או כזמרות רקע בסבבי ההופעות המאוחרים של להקת רוקסט. האלבום הוקלט יחד עם עוד מספר אנשים שהיו מעורבים בהפקת האלבומים של להקת רוקסט, כולל המפיק והקלידן קלרנס אופרמן, הגיטריסטים יונאס איזקסון וכריסטופר לונדקוויסט, והבסיסט מגנוס בורייסון. לפני שהאלבום יצא לשווקים פורסמו שני סינגלים מתוכו - "The Loneliest Girl in the World" ו-"Walking on Air", שהאחרון שבהם נכתב במקור לפסקול הסרט "אהבה בשחקים: מאווריק". בנובמבר 2022 הוציאה הלהקה את הסינגל "Wish You the Best for Xmas". באפריל 2023 הלהקה הוציאה את המיני-אלבום "Incognito" שהכיל ארבע רצועות. 2022: Pop-Up Dynamo! (אנ') 2023: Incognito PG רוקסט, באתר אפל מיוזיק (באנגלית) PG רוקסט, באתר ספוטיפיי PG רוקסט, באתר MusicBrainz (באנגלית) "PG Roxette Pop Up Dynamo Out 28th". Total Ntertainment. 30 בספטמבר 2022. נבדק ב-14 בנובמבר 2022. {{cite web}}: (עזרה) "PG Roxette announces New Album Pop Up Dynamo". This Is Dig. 29 בספטמבר 2022. נבדק ב-14 באוקטובר 2022. {{cite web}}: (עזרה) "My Chosen One – Single". Apple Music. 24 באוקטובר 2022. נבדק ב-14 בנובמבר 2022. {{cite web}}: (עזרה) "PG Roxette's Xmas single is out!". Roxette Blog. 18 בנובמבר 2022. נבדק ב-19 בנובמבר 2022. {{cite web}}: (עזרה) "Headphones On - Single". Apple Music. 13 בינואר 2023. נבדק ב-14 בינואר 2023. {{cite web}}: (עזרה) "PG Roxette makes the official song for ETTC in Malmö". ettu. 13 באפריל 2023. נבדק ב-8 באוקטובר 2023. {{cite web}}: (עזרה)
רועי זפרני

רועי זפרני (נולד ב-1 בינואר 1984) הוא סופר, במאי, תסריטאי ומשפיען רשת ישראלי. רועי זפרני נולד בראשון לציון. בוגר תואר ראשון ללימודי תקשורת וקולנוע בבית הספר לחינוך של סמינר הקיבוצים, בוגר תואר שני ללימודי מנהל עסקים עם התמחות בשיווק, ובוגר לימודי תסריטאות באוניברסיטת קליפורניה בלוס אנג'לס שם כתב שניים מספריו שהפכו לרבי מכר, כנפיים מנייר ומקולל. ב-2009 פרסם זפרני את הסרט התיעודי הראשון שלו, "On Tiptoes" (בעברית: "על קצות האצבעות"), סיפור על אמא לילדה עם עיכוב התפתחותי, שנלחמת למען עתיד טוב לבת שלה. באותה שנה ביים את הסרט "גביע דייוויס: הדרך אל הגמר". ב-2013 פרסם סרט תיעודי נוסף בשם "The Other Dreamers" (בעברית: "החולמים האחרים") המספר על חייהם של 4 ילדים בעלי מוגבלות פיזית, הסרט זכה להערכה רבה ובפרס ההצטיינות של תחרות הסרטים הקצרים הטובים ביותר, באותה השנה ערך את עונה 2 של הסדרה האמריקאית-קנדית "הצעת הייעוץ". ב-2021 ביים זפרני סרט עלילתי קצר בשם "Over The Wall" שפורסם בערוץ היוטיוב Omeleto, הסרט מתאר סיפור חברות בין ילד ישראלי וילד פלסטיני המצליחים לתקשר באמצעות חור בחומת עזה. הסרט הוקרן בעשרות פסטיבלים בעולם וזכה בפרסים בינלאומיים. ב-13 באוקטובר 2022 התחיל רועי לפרסם סרטונים ברשת החברתית יוטיוב כחלק מהפרויקט "סיפור על סיפור" בהם הסביר על כתיבת ספרים ותסריטים ועל יצירת סרטים. לאחר כמה זמן התחיל רועי לפרסם את סרטוניו בפלטפורמות אחרות כגון טיקטוק ופייסבוק בהן זכה להכרה נרחבת, כיום לרועי משתמש טיקטוק בעל 15 אלף עוקבים בו הוא מפרסם סרטונים על דרכים לבניית סיפור, ומשתף חוויות שעבר בחייו. במאי 2024 הוציא את "להתחיל מחדש - המוות של ג'ו", ספר ראשון בסדרה. כל ספריו של זפרני היו לרבי מכר. החולמים האחרים על הקצה עד הסוף אמיר גביע דייוויס: הדרך אל הגמר על קצות האצבעות אסי דיין: מר נפש מעבר לחומה החילזון שעזב את הבית כנפיים מנייר מקולל להתחיל מחדש רועי זפרני, במסד הנתונים הקולנועיים IMDb (באנגלית) אתר האינטרנט הרשמי של רועי זפרני סרטונים בערוץ של רועי זפרני, באתר יוטיוב רועי זפרני, ביישום טיקטוק רועי זפרני, ברשת החברתית פייסבוק Over The Wall, באתר יוטיוב , רועי זפרני, אודות ראו גם: רועי זכה ב-29 פרסים שונים
מור אונגרליידר

מור אונגרליידר (בהונגרית: Ungerleider Mór; מזלאבורץ (Mezőlaborc), 18 בינואר 1872 – בודפשט, 20 באפריל 1955) היה איש עסקים יהודי-הונגרי, יצרן סרטי קולנוע, בעלים ומנהל בתי קולנוע, מפיק סרטים. אונגרליידר היה ייזם נמרץ ויוצא דופן. הוא המייסד של תעשיית הקולנוע ההונגרית. מור אונגרליידר נולד במשפחה יהודית במחוז זמפלן של אז, כבנם של מארק אונגרליידר ושל רוזליה בלום. אחייניו היו אימרה רובוז, מנהל תיאטרון הקומדיה של בודפשט ואלדאר רובוז, מנהל חברת הסרטים Sascha בבודפשט. הוא החל את דרכו כבעל בית קפה. ב-1898 החל לקיים הקרנות סרטים קבועות ב"קפה ונציה" (Velence Kávéház) בדרך ראקוצי יחד עם הבעלים השותף איתו בבית הקפה, יוז'ף נוימן. ולאחר מכן פתח כמה בתי קולנוע עצמאיים שהקרינו סרטים אילמים, כמובן, תוצרת אולפנים מחוץ להונגריה. בשנת 1908, הוא ייסד מגזין מקצועי בשם "חדשות קולנוע" (Mozgófénykép Híradó), ובאותה שנה, יחד עם יוזף נוימן כמשקיע שותף, עם הון של 700,000 קרונות, הקים את חברת המניות בשם "פרויקטגרף מפעל לסרטי קולנוע" (Projectograph mozgófénykép és gépgyár) והפך למנהל הכללי שלה. הם רכשו את הנציגות בהונגריה של חברות הסרטים הזרות הגדולות וכן עסקו בהקמה ובהצטיידות של אולמות בתי קולנוע. החברה החזיקה בבתי הקולנוע הפופולריים אפולו ורויאל אפולו. תחילה, הפיקו סרטים: מפיצי יידע קצרים מערכונים הומוריסטיים תמונות עם שירת זמרים ידועים שיחזור מהדורות חדשות ולאחר מכן מ-1912 הפיקו גם סרטים עלילתיים ומערכונים של סרטים. בשנת 1915 שיתפו פעולה עם הבמאי התיאטרון וקולנוע היהודי-הונגרי ינה ינוביץ', ובכך יצרו את חברת הסרטים Proja. אונגרליידר תמך בהפקת סרטים באולפנים בעיר קולוז'וואר והפיץ את סרטיו של יאנוביץ'. ב-1917 הקים את חברת המניות של מפעל הסרטים "פניקס", שבדירקטוריון שלה ישבו אונגרליידר, לאיוש וייצנפלד ואימרה רובוז והמנהל הראשי של החברה היה מייקל קורטיז (לימים במאי אמריקאי זוכה פרס אוסקר). החברה רכשה את המעבדה, הסטודיו והציוד של קינו-ריפורט (Kino-Riport), ובין השנים 1917 עד 1918 צולמו על ידי החברה מספר סרטים עלילתיים. חברת Projectograph הפסיקה להתקיים ב-1946. מור אונגרליידר הובא למנוחות בבית הקברות היהודי ברחוב קוזמה בבודפשט. אשתו הייתה ינקה גלנצר משנת 1920. מ-1902 עד 1923, לאונגרליידר היו 53 קרדיטים כמפיק (אנ'). שני סוגים של קרדיטים משמשים באופן מסורתי בסרטים, תוכניות טלוויזיה ומשחקי וידאו, אשר כולם מספקים ייחוס לצוות המעורב בהפקות שלהם. בעוד שקרדיט הפתיחה יציג בדרך כלל רק את התפקידים העיקריים בצוות השחקנים ואת צוות ההפקה (כגון יוצרים, מפיקים ושחקנים ראשיים), הקרדיטים לסיום יציגו בדרך כלל את כל חברי הצוות שהיו מעורבים בהפקה. הנתונים שלו בקטלוג של המוזיאון הספרותי פטפי מור אונגרליידר - ביוגרפיה באתר Arcanum מדיה וקבצים בנושא מור אונגרליידר בוויקישיתוף מור אונגרליידר, במסד הנתונים הקולנועיים IMDb (באנגלית) Who's Who of Victorian Cinema מור אונגרליידר מור אונגרליידר-ביוגרפיה באתר hangosfilm.hu מור אונגרליידר באתר Blikk.hu מור אונגרליידר באתר הסלובקי CDFD.cz מסרטי אונגרליידר ב-FMOVIES מכון הקולנוע ההונגרי: המקום שבו התחילה תרבות הקולנוע והסרטים ההונגרית: בית קפה ונציה (Velencze Kávéház) "Ungerleider Mór | Magyar életrajzi lexikon | Kézikönyvtár". www.arcanum.com. נבדק ב-2022-08-13. "Ungerleider Mór". www.hangosfilm.hu. נבדק ב-2022-08-13.
גמול השתלמות

גמול השתלמות הוא מרכיב שכר חודשי המשולם בישראל לעובדים אשר יצאו להשתלמות מקצועית מטעם העבודה. מדובר באמצעי עידוד ללמידה והשתלמות מקצועית, המכיר בחשיבות ההמשך התפתחותי והקידום המקצועי של העובדים. גמול זה מיועד לתמריץ עובדים להרחיב את ידיעתם ולשפר את מיומנויותיהם באופן שיתרום לפיתוח האישי והמקצועי שלהם ולתרומתם לארגון. גמול השתלמות ניתן במסגרת הסכמים קיבוציים במוסדות במגזר הציבורי ולעיתים גם במגזר הפרטי. זכאות לגמול זה נקבעת לפי מספר קריטריונים, כולל רמת ההשכלה, ניסיון לימודי ודרג מינהלי. המטרה היא לעודד עובדים להמשיך ולהעמיק את השכלתם ולהתמקצע בתחומים רלוונטיים לעבודתם, תוך הגדלת התרומה לארגון ולשיפור האישי. התהליך כולל הגשת בקשה עם תעודות המעידות על השתלמויות ולימודים רלוונטיים, והגמול משולם כתוספת לשכר העובד בהתאם להסכמים הקולקטיביים או לפוליסת החברה. במסגרת ההכרה בחשיבות ההשתלמות, המדינה והמעסיקים מקדמים תוכניות שמטרתן לסייע לעובדים להשיג ידע ומיומנויות חדשים. גמול השתלמות נועד להקל על העובדים כלכלית ולעודד אותם לקחת חלק בקורסים ובתוכניות לימודיות, שעשויות לתרום להתפתחותם האישית והמקצועית. הליך הזכאות לגמול מותנה במספר קריטריונים, אשר מטרתם להבטיח כי ההשתלמות אכן תורמת לעובד ולארגון בו הוא עובד. כמו כן, הקריטריונים מקפידים על כך שההשתלמות תהיה בתחום הרלוונטי לעבודת העובד ושהיא תורמת לרחבת הידע ולהעמקת ההבנה בתחום זה. מידע וקריטריונים– כולל טבלת מכסת שעות עפ"י וותק, באתר הסתדרות המעו"ף קריטריונים לגמול השתלמות, באתר הסתדרות האקדמאים - מחר
Cinderella (שיר של פיוצ'ר, מטרו בומין וטראוויס סקוט)

"Cinderella" (בעברית: "סינדרלה") הוא שיר של הראפר האמריקאי פיוצ'ר, המפיק המוזיקלי האמריקאי מטרו בומין והראפר האמריקאי טראוויס סקוט. השיר יצא לאור ב-22 במרץ 2024, על ידי חברות התקליטים פריבנדז, בומינאטי, אפיק וריפבליק כרצועה תשיעית מתוך אלבום האולפן המשותף של פיוצ'ר ובומין, We Don't Trust You. בשלהי 2023, הודלפו קטעים של השיר לרשתות החברתיות X ויוטיוב; בשיר היו חלקים שלא הושלמו, אשר והושלמו באמצעות בינה מלאכותית. בתחילה, טענו מעריצים שהשיר יהווה חלק מאלבום האולפן הרביעי של טראוויס סקוט, Utopia. לאחר מכן, השיר פורסם באופן לא רשמי, תחת השם "Utopia Cinderella", וצבר 3 מיליון השמעות בספוטיפיי, וגרסה אחרת של השיר ביטיוב צברה למעלה ממיליון צפיות. ב-18 במרץ 2024, ביצעו פיוצ'ר ומטרו בומין את השיר יחד עם סקוט בפסטיבל ההיפ הופ Rolling Loud (אנ') שהתקיים בקליפורניה. מייקל ספונרה מהמגזין בילבורד ציין ש-"Cinderella" הוא השיר טוב ביותר מתוך We Don't Trust You. "Future And Metro Boomin Drop 'Cinderella' With Travis Scott". 22 במרץ 2024. ארכיון מ-22 במרץ 2024. נבדק ב-23 במרץ 2024. {{cite web}}: (עזרה) Horvath, Zachary (23 במרץ 2024). "Metro Boomin, Future, & Travis Scott Deliver The Dreamy Fan-Favorite "Cinderella"". HotNewHipHop. {{cite web}}: (עזרה) Cole, Alexander (1 בדצמבר 2023). "Travis Scott Delivers A Plethora Of Snippets During Audemars Piguet Set: Watch". HotNewHipHop. ארכיון מ-13 בדצמבר 2023. נבדק ב-23 במרץ 2024. {{cite web}}: (עזרה) "Spotify". open.spotify.com. נבדק ב-2024-03-23. Schube, Will (18 במרץ 2024). "Future, Metro Boomin & Travis Scott Finally Deliver Full Performance Of 'Cinderella'". HipHopDX. ארכיון מ-18 במרץ 2024. נבדק ב-23 במרץ 2024. {{cite web}}: (עזרה) "Future & Metro Boomin Preview New Music & More Jaw-Dropping Moments From Rolling Loud Cali". iHeart (באנגלית). נבדק ב-2024-03-23. Saponara, Angel Diaz,Michael; Diaz, Angel; Saponara, Michael (22 במרץ 2024). "Future & Metro Boomin's 'We Don't Trust You': All 17 Tracks Ranked". ארכיון מ-23 במרץ 2024. נבדק ב-23 במרץ 2024. {{cite web}}: (עזרה)
ברוד (מטבע)

ברוד היה מטבע אנגלי בשווי 20 שילינג שהונפק על ידי הפרוטקטורט ב-1656. זהו מטבע זהב מחורק במשקל 9.0-9.1 גרם ובקוטר של 29–30 מילימטרים, שעוצב על ידי תומאס סיימון (נקרא גם סימונדס). החלק הקדמי של המטבע מתאר את הלורד פרוטקטור אוליבר קרומוול כקיסר רומי עטור פרסים, עם הכתובת הלטינית: אוליבר, בחסד אלוהים, של הרפובליקה של אנגליה, סקוטלנד, אירלנד וכו', פרוטקטור. המקור בלטינית OLIVAR D G R P ANG SCO HIB &c PRO (Olivarius Dei Gratia Res Publicae Angliae, Scotiae et Hiberniae etc. Protector) בחלק האחורי, נראה מגן העטור בכתר המתאר את זרועות חבר העמים, והכתובת "שלום מבקשים דרך מלחמה 1656" (PAX QVAERITVR BELLO 1656). ערכו הנוכחי של מטבע זה כשהוא במצב טוב, נע בין 27,000 עד 54,000 ליש"ט מכיוון שהמטבעות נדירים מאוד, אך בדרך כלל לא שחוקים מאוד, אם כי מר פינקרטון, שכתב בתקופה בה המטבעות הונפקו, ציין שרבים מהמטבעות שהיו במחזור היו שחוקים עד כדי כך שהם היו כמעט שטוחים. גרסת פייפורט של המטבע, עם כיתוב בקצה ידועה בשם מטבע חמישים שילינג. מטבע זה נדיר ביותר, ויש מעט מאוד דוגמאות שכן הוא כנראה שימש כתבנית. M. Lessen, ‘A summary of the Cromwell coinage’ BNJ vol. 35 (1966), 163-72, 2 pls.https://www.britnumsoc.org/publications/Digital%20BNJ/pdfs/1966_BNJ_35_17.pdf "1656 Cromwell Broad".
הנפה של אטקין

בתורת המספרים, הנפה של אטקין היא אלגוריתם מודרני למציאת כל המספרים הראשוניים עד למספר שלם שצוין. בהשוואה לנפה של ארטוסתנס, המסמנת כפולות ראשוניים, הנפה של אטקין עושה עבודה מקדימה ולאחר מכן מסמנת כפולות של ריבועים ראשוניים, ובכך משיגה מורכבות אסימפטוטית תאורטית טובה יותר. האלגוריתם נוצר בשנת 2003 על ידי ארתור אטקין ודניאל ג'יי ברנשטיין. באלגוריתם: כל השאריות הן שאריות מודולו - שישים (חילוק המספר ב-60 והחזרת השארית). כל המספרים, כולל x ו - y, הם מספרים שלמים חיוביים. "היפוך ערך" ברשימת הנפה משמעו שינוי הסימון (ראשוני או לא ראשוני) לסימון ההפוך. פעולות אלו מובילות לכך שמספרים עם מספר אי-זוגי של פתרונות למשוואה המתאימה עשויים להיות ראשוניים (אם הם גם חסרי ריבועים), ומספרים עם מספר זוגי של פתרונות הם מספרים מרוכבים. אתחול יצירת רשימת תוצאות, הכנסת המספרים הראשוניים הקטנים 2, 3 ו-5 לתוך הרשימה. יצירת רשימת נפה המכילה תא לכל מספר שלם חיובי. כל התאים ברשימה מסומנים תחילה כלא-ראשוניים. לולאה ראשית עבור כל ערך n ברשימת הנפה, נחלק את n c=ב-60 ואת השארית נסמן ב-r: אם r שווה ל-1, 13, 17, 29, 37, 41, 49 או 53, הפוך את הסימון עבור כל פתרון אפשרי למשוואה 4x² + y² = n. אם r שווה ל-7, 19, 31 או 43, הפוך את הסימון עבור כל פתרון אפשרי למשוואה 3x² + y² = n. אם r שווה ל־11, 23, 47 או 59, הפוך את הסימון עבור כל פתרון אפשרי למשוואה 3x² - y² = n כאשר x > y. אם r שווה לכל ערך אחר, התעלם ממנו לחלוטין. לולאה פנימית התחל עם המספר הקטן ביותר ברשימת הנפה. קח את המספר הבא ברשימת הנפה שעדיין מסומן כראשוני. הוסף את המספר לרשימת התוצאות. רבע את המספר וסמן את כל כפולות הריבוע שלו כלא-ראשוניות. שימו לב שאין צורך לסמן כפולות שניתנות לחלוקה ב-2, 3 או 5. חזור על שלבים 4 עד 7 עד שנגמרה רשימת הנפה. תיאור זה מספק סקירה כללית של האלגוריתם ולא את היישום המלא שלו. האלגוריתם מתעלם לחלוטין מכל מספרים עם שארית מודולו 60 שמתחלקת ב-2, 3 או 5, זאת משום שמספרים עם שארית מודולו 60 המתחלקים באחד משלושת הראשוניים הללו מתחלקים בעצמם באותו ראשוני. לכל המספרים n עם מודולו 60 השארית 1, 13, 17, 29, 37, 41, 49 או 53 יש שארית מודולו 4 של 1. המספרים הללו הם ראשוניים אם ורק אם מספר הפתרונות ל 4x2 + y2 = n הוא אי זוגי והמספר הוא ללא ריבוע. לכל המספרים n עם מודולו 60 שארית 7, 19, 31 או 43 יש שארית מודולו 6 של 1. המספרים הללו הם ראשוניים אם ורק אם מספר הפתרונות ל 3x2 + y2 = n הוא אי זוגי והמספר לא מתחלק במספר ריבועי. לכל המספרים n עם מודולו 60 שארית 11, 23, 47 או 59 יש מודולו 12 שארית של 11. המספרים הללו הם ראשוניים אם ורק אם מספר הפתרונות ל 3x2 - y2 = n הוא אי זוגי והמספר לא מתחלק במספר ריבועי. אף אחד מהראשוניים הפוטנציאליים אינו מתחלק ב-2, 3 או 5, כך שהם לא ניתנים לחלוקה בריבועים שלהם. זו הסיבה שבדיקות חלוקה במספרים ריבועיים לא כוללות 2 2, 3 2 ו-5 2. הנפה של ארטוסטנס A.O.L. Atkin, D.J. Bernstein, Prime sieves using binary quadratic forms, Math. Comp. 73 (2004), 1023-1030.
ברוד ביי

ברוד ביי הוא אגם מים מתוקים הממוקם במחוז קרול במזרח ניו המפשייר בעיירות פרידום ואוסיפי. ברוד ביי הוא חלק משרשרת של ארבעה אגמים עם מפלסי מים זהים, בשל סכר הממוקם במורד הזרם במפלי אפינגהם. במעלה הזרם, תעלה מחברת את ברוד ביי לאגם אוסיפי, בעוד ערוץ מוביל במורד הזרם דרך מפרץ ליוויט ומפרץ ברי עד לתחילתו של נהר האוסיפי, הזורם מזרחה למיין ולנהר סאקו. ברוד ביי מסווג כאגם דיג במים קרים וחמים, עם מינים שנצפו כולל בס גדול לוע, בס קטן לוע, טרוטת עין-הקשת, טרוטת האגמים, סלמון אטלנטי וחמנוניים. "Broad Bay, Ossipee, Freedom" (PDF). NH Fish & Game. נבדק ב-6 באוגוסט 2014. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ברוד ביי".
גיז'רמו פרנצ'לה

גיז'רמו הקטור פרנצ'לה (בספרדית Guillermo Héctor Francella; נולד ב-14 בפברואר 1955 בבואנוס איירס) הוא שחקן, קומיקאי, מפיק ובמאי ארגנטינאי. הופיע בטלוויזיה, בקולנוע ובתיאטרון, ושיחק בכמה מהסרטים המצליחים ביותר בארגנטינה ובאמריקה הלטינית, בהם הסרט זוכה פרס אוסקר לסרט הבין-לאומי הטוב ביותר הסוד בעיניהם. בנם של אדלינה רדונדו וריקרדו הקטור פרנצ'לה - עובד בנק, מורה להתעמלות ומאמן הרמת משקולות. שני מבין שני אחים. קיבל תואר ראשון בשנת 1972. לאחר מכן המשיך בלימודי עיתונאות. לאחר שקיבל תואר עיתונאי החל לעבוד במגזין Gente, שם שימש כעיתונאי במשך שלושה חודשים עד שפוטר. כמו כן עבד כמוכר בחנות בגדים, כמוכר ביטוח וכחבר בחברת נדל"ן עם דודו. לאחר שסיים את לימודיו בבית הספר התיכון, הופיע במחזה עם כמה חבריו לכיתה, הקומדיה "Charlatanes" מאת חוליו פ. אסקובר. השתתף גם כניצב בסרט Los caballeros de la cama redonda. בשנת 1985 צילם[דרושה הבהרה] את סרטו הראשון, El telo y la tele. ב-1998 שיחק לצד נטליה אוריירו בסרט "ארגנטינאי בניו יורק", מהסרטים הבולטים בהם שיחק. ב-2008 שיחק בסרט המקסיקני "רודו וקורסי". ב-2009 שיחק בסרט הסוד בעיניהם. ב-2013 שיחק בקומדיה הרומנטית Corazón de León שצולם בבואנוס איירס. ב-2015 שיחק בסרט "השבט" בתפקיד ארכימדס פוסיו, יחד עם פיטר לנסאני ששיחק את בנו. ב-2020 שיחק בסרט "שוד המאה". זכה בפרס מרטין פיירו (אנ') 6 פעמים, והיה מועמד לפרס 6 פעמים נוספות. 2009 - פרס סור (ספ') על הסרט "הסוד בעיניהם" ופרס קלרין (אנ'). 2010 - פרס CEC (אנ') ופרס קונדור הכסף (אנ'). 2011 - פרס לשחקן הטלוויזיה הטוב ביותר של העשור מטעם קרן קונקס (אנ'). 2015 - שני פרס אסטרז'ה דה מאר (ספ') על הופעתו בקומדיה "Dos pícaros sinvergüenzas" 2016 - פרס פלטינו (אנ') פרנצ'לה הוא קתולי, נשוי למריה אינס ברניה ולהם שני ילדים: ניקולס פרנצ'לה (נולד ב-1990) וג'והנה פרנצ'לה (נולדה ב-1993), שניהם שחקנים. מדיה וקבצים בנושא גיז'רמו פרנצ'לה בוויקישיתוף גיז'רמו פרנצ'לה, במסד הנתונים הקולנועיים IMDb (באנגלית) גיז'רמו פרנצ'לה, באתר "אידיבי", מאגר הידע העברי לקולנוע ישראלי ועולמי גיז'רמו פרנצ'לה, באתר AllMovie (באנגלית) גיז'רמו פרנצ'לה, במסד הנתונים הקולנועיים KinoPoisk (ברוסית) עמוד המעריצים הרשמי של גיז'רמו פרנצ'לה, באתר אינסטגרם Guillermo Francella, באתר Rotten Tomatoes
לומברד

לומברד האם התכוונתם ל... אשראי לומברד - סוג של הלוואה הניתנת תמורת עבוט הליגה הלומברדית – ברית בין ערי לומברדיה (צפון איטליה) במאה ה-12 רחוב לומברד: רחוב בסן פרנסיסקו רחוב בסיטי של לונדון הוא שם משפחה טופונימי, המעיד שנושאו או אבותיו מקורם מאזור לומברדיה. לואיז לומברד – שחקנית אנגלייה פטר לומברד – תאולוג סכולאסטי ובישוף העיר פריז קרול לומברד – שחקנית אמריקנית
דוד יפרח (שדות דן)

דוד יפרח הוא ראש המועצה האזורית שדות דן מאז 2014. דוד יפרח מתגורר ביגל. בשמחת תורה ה'תשע"ד נפטר ראש המועצה האזורית שדות דן מנשה משה, בעקבות כך נערכו בכ"א בטבת ה'תשע"ד, 24 בדצמבר 2013 בחירות מיוחדות לראשות המועצה. יפרח נתמך בידי הרב מרדכי שמואל אשכנזי רב היישוב כפר חב"ד שבמועצה. ב-2018 הוביל את שינוי שם המועצה האזורית ל"מועצה האזורית שדות דן", לאחר שטען כי השם הקודם "עמק לוד" אינו מייצג את אופי היישובים במועצה. שם המועצה נבחר בבחירות מיוחדות שנערכו בנושא. בבחירות 2018 הוכרז כמועמד יחיד וזכה לקדנציה שנייה בתמיכת כל ראשי הוועדים המקומיים במועצה. בבחירות 2024 התמודד מולו יובל שטרית מחמ"ד, יפרח ניצח עם 59.3% מהקולות. עידן חדש: דוד יפרח נכנס לתפקידו במועצת עמק לוד ● תמונות, באתר חב״ד און ליין אריה ריבקינד, שם חדש למועצה אזורית עמק לוד: מעתה – המועצה האזורית שדות דן, באתר חרדים10, 14 בפברואר 2018 ילקוט פרסומים התשע"ח עמ׳ 10421 ראשי הוועדים של "שדות דן" החליטו לתמוך בדוד יפרח גם לקדנציה הבאה נבו - המאגר המשפטי, באתר www.nevo.co.il [1] ערך זה הוא קצרמר בנושא פוליטיקאים ישראלים. אתם מוזמנים לתרום לוויקיפדיה ולהרחיב אותו.
אברהים אלהואשלה

אברהים אלהואשלה (בערבית: ابراهيم الهواشلة) הוא פוליטיקאי ערבי-ישראלי שכיהן כראש המועצה הראשון במועצה אזורית נווה מדבר. אברהים אלהואשלה מתגורר בקסר א-סיר. ב-29 בנובמבר 2016, נערכו בחירות מיוחדות לראשות המועצה אזורית נווה מדבר אלהואשלה קיבל 887 קולות שהם 49% מקולות הבוחרים. בבחירות ב-2024 הפסיד לסלאמה עדיסאן וקיבל 1,635 קולות שהם 44.2% מקולות הבוחרים. אל הואשלה אברהים נבחר לראש המועצה הראשון במועצה אזורית נווה מדבר, באתר "סרוגים", 30 בנובמבר 2016 הנהלת הרשות בישיבת עבודה ראשונה עם ראש המועצה הנבחר מר אברהים הואשלה - מועצה אזורית נווה מדבר
רחוב קיראי

רחוב קיראי (פירושו רחוב המלך) (בהונגרית: Király utca; הוא אחד הרחובות החשובים על גבול רובע 6 טרזווארוש ורובע 7 ארז'בטווארוש בבודפשט, בין כיכר דיאק פרנץ לבין כיכר לבלדה (Lövölde tér). אורכו 1.6 קילומטרים והוא מאונך לקטע של שדרת טרז בשדרה הגדולה. הקטע הפנימי בין כיכר דיאק פרנץ לבין רחוב נאג'מזה (Nagymező utca) הוא חלק מ"רובע הבילויים" והוא עמוס במסעדות ובתיירים, עם עומס תנועה נמוך וצמתים צרים. זהו גם הגבול הצפון מערבי של הרובע היהודי ההיסטורי וקורותיו שזורים בתולדות יהדות פשט ובודפשט. הקטע החיצוני בין רחוב נאג'מזה לבין כיכר לבלדה עמוס הרבה יותר. יש בו שירות טרוליבוסים תכוף וחנויות רבות. שמו בא משם הפונדק König von Engelland, שניצב בזמנו בכיכר דיאק פרנץ של היום. הצד הזוגי של שדרת אנדראשי וסביבתו ההיסטורית בין רחוב נאג'מזה ושדרת טרז הוא הגבול אזור המורשת העולמית המוכרז. בשנות ה-40 של המאה ה-18,הקטע המזרחי שלו נקרא Mittermeyerischegasse, והמערבי Lerchenfeldgasse. מסביבות 1786 שמו היה Englischegasse (רחוב אנגלי) ומשנת 1790 Engelische König Gasse (רחוב המלך המלאך). משנת 1810 הרחוב נקרא Englischer König Gasse (רחוב המלך האנגלי), משנת 1820 נקרא Drei König Gasse (רחוב שלושת המלכים), בהתייחס לקונגרס וינה. בין השנים 1950-1990 שמו היה רחוב מאיאקובסקי. רוב האטרקציות של הרחוב נופלות על הקטע שבין כיכר דיאק פרנץ לבין השדרה הגדולה. חלק ניכר קשור לתולדות יהדות בודפשט. במספר 27, נמצא בית הקפה של מור אונגרליידר בשם קפה ונציה, שם הוצגו לראשונה בהונגריה סרטי קולנוע בסביבות 1891–1892. הסייף בעל מדליות הזהב האולימפיות אטילה פטשאואר נולד בבית הִילד (Hild) שהוא מס' 36, הסופר דז'ה סומורי נולד במספר 37. אחת היציאות מגטו בודפשט נפתחה בצומת רחוב קיראי - רחוב קיש דיאופה (Kis Diófa utca). באזור שבין השדירה הגדולה לבין כיכר לבלדה יש פחות מבנים רומנטיים או קלאסיים ויותר בנייני דירות אקלקטיים. במספר 71 נוסד ב-1903 ופעל תיאטרון קיראי, בחלק הזה של הרחוב נולד וגדל אנדי גרוב, ממייסדי חברת אינטל, (בבית מס' 73), יוג'ין ויגנר (פיזיקאי זוכה פרס נובל, נולד בבית מס' 76). פרנץ ארקל גר באזור זה (בבית מס' 84) לאו ויינר, וגם דיולה קאבוש גרו מאוחר יותר באותו הבניין (בבית מס' 76). החשמלית שנסעה ללא סימן משנת 1906, אחר כך עם המספר 10 משנת 1910 הוחלף ב-11 בדצמבר 1949 בקו 70 של טרוליבוס ובשנת 1957 החל את פעולתו גם קו 78, שנוסע בקטע ארוך במסלול חופף לקו 10. T. Somogyi Magda: Budapesti utcanévváltozások 1989 után Sárközi Mátyás: A Király utcán végestelen végig, Kortárs Kiadó, 2006, ISBN 963-959-343-5 Budapest Teljes Utcanévlexikona (Sprinter Kiadó, 2003) מדיה וקבצים בנושא רחוב קיראי בוויקישיתוף סיפורו של הרחוב הגרוע ביותר (מתוך רחוב קיראי; אינפורדיו, 26 בפברואר 2006) קיראי: הרחוב הכי הכי ביותר של בודפשט
ג'ון טאונסנד הבן

ג'ון גיליס טאונסנד הבן (באנגלית: .John Gillis Townsend Jr;‏ 31 במאי 1871 – 10 באפריל 1964) היה איש עסקים ופוליטיקאי אמריקאי מדלאוור, איש המפלגה הרפובליקנית, שכיהן כחבר בית הנבחרים של דלאוור בשנים 1903–1905, כמושל דלאוור ה-55 בשנים 1917–1921, וכסנאטור מטעמה בשנים 1929–1941. ג'ון טאונסנד נולד בעיירה בישופוויל שבמרילנד, כבנם של ג'ון גיליס טאונסנד האב ומרדית' דוקס טאונסנד. הוא נשא לאישה את ג'ני קולינס, ולשניים נולדו שבעה ילדים. רעייתו נהרגה בתאונת דרכים ב-1919 בעת כהונתו כמושל. כאשר חוברה בישופוויל לרשת הרכבות, למד טאונסנד טלגרפיה ונשכר לעבודה בחברת הרכבות של פנסילבניה. עד מהרה הוא הבין את הצורך באדני רכבות, ופתח מנסרה לייצורם, והחל למכור אותם. ב-1896 הוא עבר עם משפחתו לסלביוויל שבדלאוור, שם הוא החל לעסוק בגידול תותים. עד מהרה הוא נודע כ"מלך התותים". לצורך ניהול יעיל יותר של עסקיו, הוא פתח בנק משל עצמו, חברת הנאמנות של בוליטמור, שהיה לבנק השני בגודלו במדינה. חברת טאונסנד עברה לעסקי בשר עוף, תירס וסויה. בערוב ימיו של טאונסנד הייתה החברה לאחד מעסקי החקלאות הגדולים והמגוונים ביותר בדלאוור. הוא המשיך בעסקיו גם לאחר שנכנס לפוליטיקה, ושב לנהל אותם כאשר פרש ממנה. טאונסנד נבחר לבית הנבחרים של דלאוור וכיהן בו בשנים 1903–1905. כחבר בסיעתו של ג'. אדוארד אדיקס במפלגה הרפובליקנית, או כפי שנקראה, "הרפובליקנים של האיחוד". ב-1916 הוא נבחר כמושל דלאוור לאחר שהביס את מועמד המפלגה הדמוקרטית ג'יימס ה. יוז, עורך דין מדובר. הוא כיהן כמושל מ-16 בינואר 1917 ועד 18 בינואר 1921. ב-1928 נבחר טאונסנד לסנאט של ארצות הברית לאחר שהביס את הסנאטור המכהן, תומאס פ. בייארד הבן, ונבחר לתקופת כהונה שנייה ב-1934 לאחר שהביס את חבר בית הנבחרים לשעבר, וילבור ל. אדמס מהמפלגה הדמוקרטית. ב-1940 הוא נוצח כאשר ניסה להתמודד לתקופת כהונה שלישית בסנאט על ידי הדמוקרט ג'יימס מ. טאנל. בקונגרס ה-71 בשנים 1931–1933 שימש טאונסנד כיושב ראש ועדת הכללים והניהול של הסנאט. הוא גם היה חבר ועדת הר ראשמור ב-1939 וב-1940. ג'ון טאונסנד הבן נפטר ב-פילדלפיה ב-10 באפריל 1964. הוא נטמן בבית הקברות רד מנס שבסלביוויל. Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 237-238. Carter, Richard B. (2001). Clearing New Ground, The Life of John G. Townsend Jr. Wilmington, Delaware: The Delaware Heritage Press מדיה וקבצים בנושא ג'ון טאונסנד הבן בוויקישיתוף ג'ון טאונסנד הבן באתר אגודת המושלים הלאומית (באנגלית) ג'ון טאונסנד הבן, באתר המדריך הביוגרפי של הקונגרס של ארצות הברית (באנגלית) ג'ון טאונסנד הבן באתר The Political Graveyard (באנגלית) ג'ון טאונסנד הבן, באתר "Find a Grave" (באנגלית)